Συντεταγμένες: 45°12′34″N 19°56′24″E﻿ / ﻿45.20944°N 19.94000°E﻿ / 45.20944; 19.94000

Το **πατριαρχικό παλάτι του Σρέμσκι Κάρλοβτσι** (σερβικά κυριλλικά: Патријаршијски двор у Сремским Карловцима, σερβικά λατινικά: *Patrijaršijski dvor u Sremskim Karlovcima*) είναι κτίριο στο Σρέμσκι Κάρλοβτσι της Σερβίας, εντός της επαρχίας της Βοϊβοντίνα. Λόγω της σημασίας του, είναι καταταγμένο εντός του καταλόγου των πολιτισμικών μνημείων εξαιρετικής σημασίας της Δημοκρατίας της Σερβίας (n° SK 1034).

Το παλάτι αποτελεί έδρα της Επαρχίας της Συρμίας, ενώ, επίσης, αποτελεί θερινή κατοικία του Πατριάρχη της Σερβικής Ορθόδοξης Εκκλησίας.

Περιγραφή
---------

Άλλη άποψη του παλατιού.
Το παλάτι ανεγέρθηκε μεταξύ του 1892 και του 1895, βάση σχεδίου του, καταγόμενου από το Βελιγράδι, αρχιτέκτονα Βλατιμίρ Νίκολιτς, στην θέση του παλαιού «Κονακιού του Πασά». Η ιδέα της ανέγερσης νέας κατοικίας για την φιλοξενία του πατριαρχείου της Σερβικής Ορθόδοξης Εκκλησίας οφείλεται στον Μητροπολίτη Στέφαν Στρατιμίροβιτς, ενώ υλοποιήθηκε από τον Πατριάρχη Γκεόργκιγιε Μπράνκοβιτς.

Το κτίριο αποτελείται από ένα υπόγειο, ένα ισόγειο και έναν όροφο, ενώ ο σχεδιασμός του είναι της μορφής του κυριλλικού γράμματος «Ш». Στην κεντρική εσωτερική πτέρυγα του κτιρίου ευρίσκεται παρεκκλήσιο αφιερωμένο στον Άγιο Δημήτριο. Από αρχιτεκτονικής άποψης, το παλάτι, το οποίο συνδυάζει νεοαναγεννησιακά και νεομπαρόκ στοιχεία, αποτελεί χαρακτηριστικό παράδειγμα του ιστορικιστικού ρυθμού. Ιδιαίτερο βάρος δόθηκε στην κύρια πρόσοψη, η οποία είναι διακοσμημένη με μία κεντρική προεξοχή, με μία βεράντα, καθώς και μία μνημειακή σκάλα και έναν θόλο. Η συγκεκριμένη πρόσοψη χαρακτηρίζεται, επίσης, από προεξοχές παρούσες σε κάθε γωνία.

Η διακόσμηση του παρεκκλησίου του Αγία Δημητρίου, δηλαδή το εικονοστάσιο, οι θρόνοι, τα υαλογραφήματα και οι τοιχογραφίες, οφείλονται στον Ούρος Πρέντιτς, ο οποίος εργάστηκε εκεί έως το 1896.

Θησαυρός της Σερβικής Ορθόδοξης Εκκλησίας
-----------------------------------------

Το πατριαρχικό παλάτι φιλοξενεί εικόνες και εικονοστάσια, τα οποία ανήκουν στην Επαρχία της Συρμίας, ενώ δεν χρησιμεύουν, πλέον, για λατρευτικούς σκοπούς. Φιλοξενεί, επίσης, πορτραίτα των μητροπολιτών και των υψηλών αξιωματούχων της Εκκλησίας, αντικείμενα τα οποία υπάγονται στην κατηγορία των διακοσμητικών τεχνών. Η βιβλιοθήκη διαθέτει χειρόγραφα, καθώς και σπάνια βιβλία.
  

* Μία εικόνα προερχόμενη από τον «θησαυρό».Μία εικόνα προερχόμενη από τον «θησαυρό».
* Μία αίθουσα του Θησαυρού.Μία αίθουσα του Θησαυρού.
* Σόμπα από πορσελάνη του Ζόλναϊ.Σόμπα από πορσελάνη του Ζόλναϊ.
* Χειρόγραφο του 15ου αιώνα.Χειρόγραφο του 15ου αιώνα.

Δείτε επίσης
------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πατριαρχικό παλάτι του Σρέμσκι Κάρλοβτσι** |

* Επαρχία της Συρμίας
* Σερβική Ορθόδοξη Εκκλησία
* Πολιτισμικά μνημεία του Διαμερίσματος της Νότιας Μπάτσκα

Παραπομπές
----------

1. 1 2 3 4 5  (Σερβικά) «Patrijaršijski dvor, Sremski Karlovci». *spomenicikulture.mi.sanu.ac.rs*. Σερβική Ακαδημία Επιστημών και Τεχνών. Ανακτήθηκε στις 4 Μαΐου 2017.
2. 1 2  (Αγγλικά) «The Patriarch's Court». *eng.pzzzsk.rs*. Ιστοσελίδα του Επαρχιακού ινστιτούτου για την προστασία της κληρονομιάς. Ανακτήθηκε στις 4 Μαΐου 2017.
3. ↑  (Αγγλικά) «Cultural and Historical Monuments». *www.karlovci.org.rs*. Αρχειοθετήθηκε από το πρωτότυπο στις 14 Ιουλίου 2017. Ανακτήθηκε στις 5 Μαΐου 2017.

|  |  |
| --- | --- |
| 

|  |
| --- |
| * Πύλη:Σερβία
* Πύλη:Κάστρα
* Πύλη:Προστασία κληρονομιάς
 |

 |